Mashina 29 iyun kuni 40 ming funt sterling boshlang‘ich bahoda auksionga chiqariladi. Shahzoda Charlz malika Dianaga sovg‘a qilgan Ford Escort avtomobili kimoshdi savdosiga qo‘yiladi, deb yozmoqda Daily Mail nashri. Nashrning xabariga ko‘ra, mashina 29 iyun kuni 40 ming funt sterling boshlang‘ich bahoda auksionga chiqariladi. 1980 yilda ishlab chiqarilgan Ford Escort Mk III Ghia 83 ming km yo‘l yurgan. Malika Diana ushbu mashinani shahzoda Uilyam tug‘ilganidan keyin sotib yuborgan. Ma’lumotlarga ko‘ra, hozirda avtomobil osori atiqalarni sotish bilan shug‘ullanuvchi kolleksionerga tegishli bo‘lib, u mashinani 6 ming funt sterlingga sotib olgan.